CELEX: 62008CN0470
Language: mt
Date: 2008-11-03 00:00:00
Title: Kawża C-470/08: Talba għal deċiżjoni preliminari mressqa mill-Gerechtshof te Arnhem (L-Olanda) fit- 3 ta' Novembru 2008 — K. van Dijk vs Gemeente Kampen

10.1.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 6/15
            
         Talba għal deċiżjoni preliminari mressqa mill-Gerechtshof te Arnhem (L-Olanda) fit-3 ta' Novembru 2008 — K. van Dijk vs Gemeente Kampen
   (Kawża C-470/08)
   (2009/C 6/24)
   Lingwa tal-kawża: L-Olandiż
   Qorti tar-rinviju
   Gerechtshof te Arnhem
   Partijiet fil-kawża prinċipali
   
      Rikorrent: K. van Dijk
   
      Konvenut: Gemeente Kampen
   Domandi preliminari
   
               1)
            
            
               Fin-nuqqas ta' leġiżlazzjoni nazzjonali f'dan il-qasam, il-kerrej huwa obbligat, skont ir-Regolamenti Nru 1782/2003 (1) u Nru 795/2004 (2) jew skont il-prinċipji ġenerali tad-dritt Komunitarju, b'mod partikolari l-prinċipju li jipprojbixxi l-arrikkiment indebitu, li meta jiskadi l-kuntratt ta' kiri jittrasferixxi l-fond mikri lil sid il-kera, inklużi d-drittijiet għall-ħlas akkumulati fuqu jew konnessi miegħu?
            
         
               2)
            
            
               Fil-każ ta' risposta affermattiva għall-ewwel domanda: fin-nuqqas ta' leġiżlazzjoni nazzjonali f'dan il-qasam, sid il-kera huwa obbligat, skont ir-Regolamenti Nru 1782/2003 u Nru 795/2004 jew skont il-prinċipji ġenerali tad-dritt Komunitarju, b'mod partikolari l-prinċipju li jipprojbixxi l-arrikkiment indebitu, li jikkumpensa lill-kerrej għad-drittijiet għall-ħlas ittrasferiti lil sid il-kera u, f'tali każ, il-kerrej għandu jikkumpensah għall-valur totali ta' dawn id-drittijiet jew għal parti biss minn dan il-valur u, f'dan l-aħħar każ, f'liema proporzjon?
            
         
               3)
            
            
               Fil-każ ta' risposta negattiva għall-ewwel domanda: fin-nuqqas ta' leġiżlazzjoni nazzjonali f'dan il-qasam, il-kerrej huwa obbligat, skont ir-Regolamenti Nru 1782/2003 u Nru 795/2004 jew skont il-prinċipji ġenerali tad-dritt Komunitarju, b'mod partikolari l-prinċipju li jipprojbixxi l-arrikkiment indebitu, li jikkumpensa lil sid il-kera għad-drittijiet għall-ħlas miżmuma mill-kerrej u, f'tali każ, il-kerrej għandu jikkumpensah għall-valur totali ta' dawn id-drittijiet jew għal parti biss minn dan il-valur u, f'dan l-aħħar każ, f'liema proporzjon?
            
         
      (1)  Regolament tal-Kunsill (KE) Nru 1782/2003 tad-29 ta' Settembru 2003 li jistabbilixxi regoli komuni għal skemi diretti ta' appoġġ fi ħdan il-politika agrikola komuni u li jistabbilixxi ċerti skemi ta' appoġġ għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KE) Nru 2358/71 u (KE) Nru 2529/2001 (ĠU L 270, p 1).
   
      (2)  Regolament tal-Kummissjoni (KE) Nru 795/2004 tal-21 ta' April 2004 li jippreskrivi regoli dettaljati għall-implimentazzjoni tal-iskema ta' ħlas waħdieni li hemm provvediment dwaru fir-Regolament tal-Kunsill (KE) Nru 1782/2003 li jistabbilixxi regoli komuni għal sistemi ta' sostenn dirett taħt il-politika agrikola komuni u li jistabbilixxi ċerti skemi ta' sostenn għall-bdiewa (ĠU L 141, p. 1).